toebehoiren verdroncke soe sele hem de voirs jooffr vingens
vand vors vijftich hollan gul dar jair corte vive der selver
guld Mair bevontmen nae tverdrincken dat tgebree ware
inden wynne van de voirs beemde in tijts te hoeyen oft anderssins
soe en sal hem gheenen afslach gestien It sal de vors wynne
op sijne
allen den chije pacht en rente jairlix uut de vors goede gaende
op huen last den psone die d op enige hebben alsoe in tijts den
voirs tmijn duende betalen sonder afflech der somen voirscr
dat den vors erfgename d bij gheen scade en come It sal
de vors wynne alle de strunceyken opde vors goede staende
mogen truncken en sleenen om dair mede sijne wille te doene
ale die ijsvordich sijn sIn sal de voirs wynne de huysinse vand
voirs hove houden wel en loflic vand underster rijkele nedweert
den voirs tmijn duende en die alsoe late tsijne afsceide It sal
de voirs wynne jairlix eene man houden decken opde voirs
huyse en hem leven alsoe vele stroes als hij verdecke sal mong
en dair toe hem geve den montcost en werc gelt It oftmen
dair tymerde decte oft plecte mer dachuen en de wynne de
werclieden den montcost gheeft alsoe hij doen moet ter begheerte
der selver wercliede soe selen de vors erfgename de wynne
van eenen yegeliken afslaen sdaichs eenen stuver en allet tymer
hout sal de wynne mote hulpen halen dair hem dat beweesen
sal wordden des sal hiij hebben de spaenden dair af vallen
en doverhout sal de wynne den voirs erfgename te loeven
leven It sal de wynne halen alsoe vele merghels als
opde lande vand vors hove behoeve sal en derfgename sele
dien mote betalen It wairt alsoe dat de vors wynne
binne den vors tide enige schade lede van vreemden gewapen
volke Soe es vorweerde dat de vors erfgename de selven